User:Btamonni/sandbox/Comme des Garçons

Comme des Garçons Co., Ltd.係由川久保玲(Rei Kawakubo)響1969年喺東京創立. 巴黎時裝周同埋巴黎男裝時裝週期間，Comme des Garçons嘅主要時裝都係響巴黎旺多姆廣場（Place Vendôme）展出. Comme des Garçons日本嘅旗艦店係響東京嘅高級時裝區青山. 公司除咗響東京有舖頭、貿易博物館Comme des Garçons同10 Corso Como Comme desGarçons概念店，亦喺京都、大阪、福岡等地方有舖頭. 日本以外嘅舖頭包括巴黎、紐約、倫敦、新加坡、北京、香港、柏林、曼谷等等.

自2004年以來，Comme desGarçons開發咗一種基於市場嘅百貨舖概念，儲存佢哋嘅主要系列、佢嘅其他牌子（例如Shirt同埋Play）同埋其他設計師嘅時裝. 佢最初嘅場商店Dover Street Market響2004年喺倫敦開舖. 2010年公司開咗IT Beijing Market Comme des Garçons（2018年轉為Dover Street Market）. 之後又喺2012年響東京銀座、2013年響紐約開Dover Street Market.

歷史
Comme des Garçons嘅品牌由川久保玲響1969年創立，公司就係響1973年成立. Comme des Garçons響法文解做「似個男仔」. 川久保玲一直唔用自己個名做品牌名係因為佢認為品牌就好似大家庭咁，所以希望用一個名黎包曬一切. 而Comme des Garçons個名嘅靈感係黎自60年代一首好紅嘅法文歌《Tous les garçons et les filles》，歌詞中一句「Comme les garçons et les filles de mon âge」（法文解做同齡嘅男仔女仔）. 品牌響1970年代喺日本好成功，所以1978年就加咗男裝系列.

1981年，Comme des Garçons響巴黎首次亮相. 當年有法國評論家對川久保玲大量用黑色、不良嘅面料同未完成嘅接縫表示不滿.

時裝
系列係響東京青山嘅Comme des Garçons工作室設計嘅，同埋響日本，法國，西班牙和土耳其製造. 公司咁多年黎成日都同國際藝術同文化項目合作. 好似1997年嘅春夏系列（即係「塊頭顛簸」系列）就為咗散裝面料同衫上嘅波，同紐約嘅編舞家默斯•坎寧安（Merce Cunningham）合作.

Junya Watanabe同Tao Kurihara 亦喺Comme des Garçons 旗下開始咗自己嘅副線，非常多人讚好. 佢兩個仲參與咗休閒女裝針織系列「Comme des Garçons Tricot」嘅設計.

咁多年黎Comme des Garçons都同好多其他品牌合作，包括Fred Perry、Levi's、匡威All Star、Speedo、Nike、Moncler、Lacoste等等. Comme des Garçons 響2008年秋季亦同H&M合作推出Comme des Garçons x H&M系列.

好多名人都著過Comme des Garçons嘅衫. 例如冰島音樂人碧玉（Björk）就響佢「Isobel」嘅音樂錄影帶著住Comme des Garçons嘅衫唱歌. Frank Ocean 仲為Comme des Garçons作咗隻歌. 約翰•沃特斯（John Waters）亦喺佢2010年嘅書《榜樣》中專門介紹咗Comme des Garçons 同埋川久保玲. 香港填詞人黃偉文亦因為係粉絲而填咗《男孩像你》呢隻歌.

展覽
做完第一個巴黎秀後，Comme des Garçons 響1986年喺巴黎蓬皮杜中心展出彼得林德伯格(Peter Lindbergh)嘅相. 1990年就搞咗個第一個雕塑展. 2005年就響東京新宿搞咗個Comme des Garçons廣告同平面設計展覽.

2010年8月，Comme des Garçons響韓國首爾開咗間19,000平方英尺（1,800平方米）嘅六層旗艦店，裏面有品牌嘅藝術展覽空間，呢個係公司響日本以外第一個展覽廳.

香水
Comme des Garçons仲生產咗一系列嘅香水. 貫切咗品牌本身嘅精神，佢大多數嘅香水都係唔係常規出產嘅.

第一款香水係響1994年發佈嘅Comme des Garçons. 1998年就出咗“反香水”Odeur 53. 呢隻香水融合咗53種非傳統嘅香調，創造出又現代又突出嘅香氣. 其中一啲比較特別嘅香調有氧氣、沙丘、高山純淨空氣、指甲油等.

自2002年起，Comme des Garçons嘅香水加入普伊格（Puig）公司，成為普伊格香水目錄嘅一部分. 自從普伊格得到Comme des Garçons嘅部份知識產權，Comme des Garçons 嘅總裁 Adrian Joffe仲響公司整咗個香水部，叫做Comme des Garçons Parfums Parfums.

2014年8月Comme desGarçons同菲瑞威廉斯（Pharrell Williams）一齊開發咗隻男女通用嘅香水GIRL. 藝術家考斯（Kaws）設計個香水樽.

副線
Comme des Garçons有好多條副線:


 * Comme des Garçons Noir: 以黑色為主，返工女裝.


 * Comme des Garçons Comme Des Garçons : 女裝主線嘅二線品牌，更加易著同襯.


 * Comme des Garçons Homme Plus : 男裝主線嘅二線品牌.


 * Comme des Garçons Homme Plus Sport : Homme Plus旗下嘅運動副線.


 * Comme des Garçons Homme Plus Evergreen : Homme Plu旗下嘅副線，專門推出複刻佢經典系列嘅衫.
 * Comme des Garçons Homme Deux : 男士正裝.


 * Comme des Garçons SHIRT : 恤衫.


 * Comme des Garçons Play : 同塗鴉藝術家 Filip Pagowski合作，以大眼睛紅心做標誌，為後生仔女推出嘅街頭潮牌.


 * Comme des Garçons Black: 平啲嘅副線, 響指定嘅pop-up shop賣.

舖頭
Comme des Garçons響2004年喺柏林開咗第一間「游擊隊」舖. 游擊隊舖嘅目標係淨係開一年，響內部裝修上洗最少嘅錢. 游擊隊舖亦都應該係遠離嗰個城市嘅時裝中心同地區. Comme des Garçons嘅游擊隊舖雷克雅維克、華沙、赫爾辛基、新加坡、斯德哥爾摩同雅典等開過.

2009年12月，Comme des Garçons喺香港開咗一間4,400平方英尺（410平方米）嘅舖頭，叫做The Under The Ground. 之後幾年仲響香港還開咗間由Silly Thing Hong Kong經營嘅游擊隊舖. 2012年3月，Comme des Garçons喺馬尼拉羅克韋爾中心嘅羅克韋爾一號開設了一間舖. 2013年響日本銀座開咗第一間Dover Street Market.

展覽
自2017年5月開始川久保玲就成為紐約大都會藝術博物館時尚展覽嘅主題之一. 個展覽展出大慨140件Comme desGarçons嘅女裝，由1980年代初到佢最近嘅系列都有.

外部連結

 * 官方網頁